Title: Comencem a fer moure els personatges.
Course: Moodle Scratch 1: Comença l'Scratch aventura! > Section: Activitat 3. Movem els personatges

Ara que ja tenim personatges i sabem fer que parlin, podem fer que es moguin; amb aquesta activitat descobrirem els moviments que poden fer els personatges. El bloc de moviment és un dels més importants i cal dominar-lo! També veurem que necessitem poder repetir de manera automàtica algunes ordres per moure indefinidament un personatge.

Fem-ho pas a pas

- Entrem al nostre compte de l’Scratch i creem un nou projecte amb el nom m1repte 31.
- Analitzem la categoria dels blocs de moviment:
- Provem què passa si el fem moure 10 passes. És poc? És molt? Cada cop que fem clic al bloc el personatge es mou el nombre de passes indicat? Podem canviar-li el valor?
- Podem repetir aquest moviment vàries vegades? És el mateix mou-te 50 que repeteix 5 vegades – mou-te 10?
- Utilitzant aquests blocs estem construint una estructura iterativa:

Continuem treballant en el nostre projecte m1repte31. El que hem d’aconseguir ara és construir un programa en el qual el personatge comenci a moure’s sempre des del centre de l’escenari, avanci cap a la dreta, en tocar la vora reboti i canviï de direcció però sense que estigui cap per avall.

 Pista: Quan el personatge arriba a la vora no pot anar més enllà, podem fer-lo “rebotar” i que canviï la seva direcció. En canviar la direcció pot passar-nos que el personatge no quedi com esperàvem. Podem utilitzar aquests blocs:

 Pista: Podem fer referència a qualsevol punt de l’escenari de l’Scratch amb coordenades cartesianes (ja en tornarem a parlar més endavant). Les coordenades cartesianes ens permeten descriure un punt a l’escenari mitjançant dos números:

número x: ens indica la posició horitzontal. Els seus valors a l’escenari de l’Scratch van des de -240 (el punt més a l’esquerra possible) fins a 240 (el punt més a la dreta possible)

número y: ens indica la posició vertical. Els seus valors a l’escenari de l’Scratch van des de -180 (el punt més a baix possible) fins a 180 (el punt més amunt possible)

En concret el centre de l’escenari és el (0, 0):