Title: No sempre encertem amb la raqueta
Course: Moodle Scratch 1: Comença l'Scratch aventura! > Section: Activitat 4. Incorporem-hi més personatges

Quan juguem al pong i desplacem la raqueta, pot ser que no encertem a tocar la pilota. Hem d’aconseguir controlar quan passa això per saber que el joc s’ha acabat i, com veurem després, decidir si podem continuar o no.

Fem-ho pas a pas

  - Entrem al nostre compte de l’Scratch i fem una còpia del nostre projecte m2repte31 i li canviem el nom a m2repte41
  - En aquest projecte segurament tenim dues raquetes, una vertical i una horitzontal. Eliminem la vertical i ens quedem només amb la raqueta horitzontal
  - Afegirem a la part de baix de la pantalla la “línia de la mort”. Quan la pilota toqui aquesta línia el joc s’acabarà
  - Farem servir els Sensors per detectar quan hi ha aquesta interacció entre la pilota i la “línia de la mort”. Per poder-ho fer, primer de tot hem de crear un nou personatge que serà precisament aquesta línia i que ha de ser de la mateixa longitud que l’amplada de la pantalla i del gruix i color que més ens agradi. Hem d’aconseguir aquest resultat

- Ara només cal fer la interacció entre la pilota i la línia de mort. Podem fer-ho de diferents formes, fent servir els condicionals o amb una estructura iterativa (les dues possibilitats les vam veure al moodle d'Scratch 1 a l'activitat 9). Tant si fem servir una possibilitat com l’altra, haurem d’afegir els sensors que controlin la interacció de la pilota amb la “línia de la mort”, considerant-la com a personatge o bé tenint en compte el seu color

El joc s’acaba també quan la pilota es troba a una alçada menor que la raqueta, encara que no arribi a tocar la “línia de la mort”, ja que no hi ha possibilitat de reaccionar i recuperar-la. Modifiquem el projecte m2repte41 que tenim obert de forma que el joc s’acabi quan la pilota estigui més a baix de la raqueta.

 Pista: hem de comprovar si la coordenada “y” (posició vertical) de la pilota és menor que la coordenada “y” de la raqueta.