Title: I si dibuixem mentre ens movem?
Course: Moodle Scratch 1: Comença l'Scratch aventura! > Section: Activitat 5: Ens movem en totes direccions

Podem fer que un personatge vagi dibuixant per l’escenari a mida que es va movent.

Fem-ho pas a pas

- Entrem al nostre compte de l’Scratch i creem un nou projecte anomenat m1repte52
- Comencem, com sempre, situant el nostre personatge al centre de l’escenari i fent-lo mirar a la dreta. Això ho fem perquè el nostre personatge sempre comenci en el mateix lloc i en la mateixa posició:
- Analitzem la categoria dels blocs de llapis:
- Per començar a dibuixar li hem de dir al personatge que baixi el llapis i, a partir d’ara, en tots els moviments que faci dibuixarà el recorregut:
- Per exemple, podem fer que el nostre personatge dibuixi un quadrat. Tenim dues maneres de fer-ho:
- Tot sovint haurem de netejar l’escenari quan ens haguem equivocat en fer algun dibuix amb el personatge. Necessitarem aquest bloc:

Ara que hem fet proves, netegem i, en el projecte m1repte52 que tenim obert, fem un programa on el nostre personatge dibuixi un triangle regular, és a dir, amb tots els cantons i angles iguals.

Pista: Quan fem girar el nostre personatge, l’angle de gir és l’exterior:

Obrim un nou projecte anomenat m1repte53 on el nostre personatge dibuixi un polígon regular de més de sis costats.

Pista: En general, per dibuixar qualsevol polígon, tenint en compte que per tornar a la posició inicial el personatge haurà girat 360º, podem considerar que l’angle que ha de girar el personatge per dibuixar cada costat és el resultat de dividir 360 entre el nombre de costats:

Obrim un nou projecte anomenat m1repte54 on el nostre personatge dibuixi una estrella de cinc puntes, triant un color de llapis i la seva mida.

Pista: Per fer un polígon el nostre personatge ha de fer un volta completa, és a dir, ha de girar 360º. Quantes voltes ha de fer per dibuixar aquesta estrella? Quin és l’angle que ha de girar cada cop?