Title: Aprofitem la feina feta
Course: Moodle Scratch 1: Comença l'Scratch aventura! > Section: Activitat 11. I ara acabem el nostre projecte

Al llarg de totes les activitats hem realitzat molts projectes amb el pong que podem recuperar per afegir parcialment al nostre pinball. L’Scratch ens permet copiar parts d’un projecte per aprofitar-les a un altre. Podem copiar: sons, fons, personatges però també programes. D’aquesta forma, si hem fet una feina de la que estem especialment orgullosos i ens ha portat molt de temps, la podem “reutilitzar” amb facilitat.

Fem-ho pas a pas

- Obrim el projecte on es troba l’element que volem copiar. A la part inferior de la pantalla de l’Scratch hi ha una petita fletxa, cliquem sobre ella i s’obrirà l’espai de la motxilla
- Ens situem a la part que volem copiar. Pot ser un personatge que hem creat, un escenari, un so, però també algun programa relacionat amb un personatge o amb un escenari
- Amb el ratolí arrosseguem la part que volem aprofitar a la motxilla
- Obrim el projecte on volem fer servir el que hem arrossegat a la motxilla, obrim la motxilla i ho arrosseguem al lloc corresponent. Hem d’estar segurs que col·loquem el nou element en el lloc adient

També podem aprofitar parts d’un projecte dins del mateix projecte, per exemple el moviment de cada raqueta.

Fem-ho pas a pas

- Obrim el projecte i triem el personatge del qual volem copiar el programa.
- Ens col·loquem sobre el programa que volem copiar, el seleccionem i l’arrosseguem sobre el personatge que volem que aprofiti el programa

Anem programant i donant forma