Title: Posem condicions als moviments
Course: Moodle Scratch 1: Comença l'Scratch aventura! > Section: Activitat 9: Potser sí, potser no

Anem a introduir una condició a una estructura iterativa que, inicialment no té límit.

 Fem-ho pas a pas

- Entrem al nostre compte de l’Scratch i obrim el projecte m1repte71 que vam fer fa un parell d'activitats.
- Anem al menú Fitxer i triem l’opció Desa una còpia. D’aquesta manera en fem un duplicat per tal d’afegir-li avui noves funcionalitats sense modificar l’anterior:
- Hem obtingut un projecte que es diu m1repte71copy. Li hem de canviar el nom i dir-li m1repte91
- Ara modifiquem el programa del drac. Anem a fer que augmenti la seva mida de forma indefinida:
- Hem vist anteriorment la categoria Control per utilitzar les estructures iteratives. Ara anem a veure les estructures condicionals:
- Li afegim, doncs, una condició. Per fer-ho utilitzem el bloc si … llavors:
- Fixem-nos que el lloc on hem de posar la condició te els extrems punxeguts, per tant haurem de cercar on hi ha els blocs amb extrems punxeguts. Els blocs amb extrems punxeguts són expressions lògiques, que poden ser certes o falses, i que les podem trobar a les categories Operadors i Sensors
- A la categoria Sensors trobem el bloc tocant que té un desplegable on podem triar els diferents personatges que hi ha al nostre projecte
- Li afegirem al programa del drac un control inicial per tal que fixi la mida al 100% i dins del bucle li posarem una condició amb la què deixarà de créixer quan toqui el mag:

Modifiquem el projecte m1repte91 de manera que el drac deixi de créixer si toca el mag o si premem alguna tecla.

Pista: Construïm una expressió lògica formada per les dues condicions que hi ha a l’enunciat. En aquest cas no cal que s’acompleixin les dues, sinó una o l’altre, per tant l’expressió lògica que hem d’utilitzar és aquesta, que trobarem a la categoria Operadors: