Title: Afegim més efectes…
Course: Moodle Scratch 1: Comença l'Scratch aventura! > Section: Activitat 7: Efectes gràfics dels personatges

Aprofitant el que hem après fins ara, podem fer que, en aquesta escena que estem programant, apareguin algunes estrelles mentre s’executa l’escena principal on el mag fa desaparèixer el drac. Podem fer-ho de dues formes diferents.

 Fem-ho pas a pas

- Importem un nou personatge, un “star”:
- Modifiquem la mida del “star” fins que tingui la que necessitem. Recordem que això ho podem fer amb l’eina Reduir que vam veure a la Sessió 2, tot fent clic repetidament sobre el personatge un cop triada l’eina
- També podem modificar la mida del “star” amb el bloc augmenta la mida de la categoria Aspecte, utilitzant valors negatius:
- El codi quedaria de la següent forma:
- L’altra manera és dibuixar un star tal i com vam veure veure a ll'activitat 5 tot fent que un personatge les dibuixi
  - Creem un personatge qualsevol i l’amaguem, cosa que podem fer des de les propietats del personatge o des del bloc de codi corresponent. Fixem-nos que, encara que el personatge estigui ocult, els dibuixos que faci sí que són visibles
  - Programem aquest darrer personatge per tal que dibuixi tres “stars”. Fixem-nos que quan es desplaça als diferents punts on ha de fer el dibuix del “star” hem d’haver-li dit puja el llapis:

Seguim treballant sobre el projecte m1repte71 que tenim obert. Afegim un programa que estampi cinc “stars” i en dibuixi altres cinc en punts triats de forma aleatòria.

Pista: Per situar un personatge en un punt de l’escenari utilitzem el bloc ves a, on fem referència a les posicions “x” i “y”. Per triar aquests punts de forma aleatòria hem d’utilitzar el bloc corresponent de la categoria Operadors:

Horitzontalment (les “x”), els “stars” poden aparèixer en qualsevol lloc, per tant posem des de l’extrem esquerre (x=-240) fins l’extrem dret (x=240). Verticalment (les “y”), farem que puguin aparèixer només des de l’extrem superior (y=180) fins allà on hi ha cel (y=85):