Title: Activitat 2. Creem personatges i els fem parlar.
Course: Moodle Scratch 1: Comença l'Scratch aventura!

Pla de treball

- Planificació del projecte
- L’entorn de programació de l’Scratch
- Creació de personatges
- Diàleg entre personatges

El nostre projecte creix…

Ara que sabem com podem afegir personatges i com poden parlar entre ells, és el moment de revisar la descripció que hem fet al nostre projecte postal i canviar-la o ampliar-la si és necessari.

Com que som programadors i programadores parlem de…

- Projecte: és cada nou treball que realitzem a l’espai de l’Scratch el qual té un nom assignat. Aquest projecte pot ser modificat sempre que es vulgui i es pot compartir amb d’altres persones.
- Blocs de l’Scratch: és cadascuna de les peces que s’encarrega de provocar una acció concreta, també es poden dir instruccions. Aquests blocs tenen diferents formes i colors segons com es puguin encaixar amb les altres i el tipus d’acció que facin.
- Categories de l’Scratch: és cadascuna de les agrupacions de blocs o instruccions que duen a terme accions similars: moviment, sons,
- Programa: és el conjunt de blocs de diferents categories que es van encaixant per dur a terme una acció completa.
- Estructura seqüencial: són parts d’un programa on les instruccions es van executant una darrera de l’altra.
- Esdeveniment: és una instrucció d’un programa on es defineix què ha de passar per a què s’executi un programa.

Pla de treball

- Tipus de rebots
- Angles
- Girs dels personatges

El nostre projecte creix…

Ara que hem vist com podem fer rebotar la pilota de forma natural controlant l’angle d’entrada i l’angle de sortida, hem de decidir quins obstacles afegirem al nostre pinball on rebotarà la pilota mentre es desplaça. Aquests obstacles seran, en realitat, personatges que podem dibuixar nosaltres, triar de la galeria o pujar mitjançant una fotografia. Hem d’afegir a la definició del nostre projecte els obstacles que afegirem i on els situarem.

Com que som programadors i programadores parlem de…

- Angle d’entrada: angle que forma la pilota amb la raqueta quan hi arriba.
- Angle de sortida: angle que forma la pilota amb la raqueta quan surt rebotada. Es calcula restant l’angle d’entrada a 180º.
- Rosa dels vents: esquema que ens permet trobar l’equivalència entre l’angle de sortida que hem calculat i la direcció del personatge