Title: Dibuixem el nostre personatge
Course: Moodle Scratch 1: Comença l'Scratch aventura! > Section: Activitat 4. Incorporem-hi més personatges

Ara sabem utilitzar els personatges de la galeria, sabem utilitzar els seus diferents vestits per simular moviment, sabem desplaçar-los per l’escenari de moltes maneres diferents i sabem fer que parlin. Ja tenim moltes opcions diferents per anar pensant seriosament com voldrem que sigui la nostra postal interactiva.

Anem a veure quins altres tipus de personatges podem afegir a la nostra postal i com podem modificar-los.

Fem-ho pas a pas

- Entrem al nostre compte de l’Scratch i creem un nou projecte anomenat m1repte41.
- Anem a dibuixar un nou personatge. Fem clic a l’opció corresponent:
- Quan hem fet clic a la icona ens trobem a la zona de vestits d’un nou personatge, on podrem dibuixar amb les eines que apareixen a l’esquerra i a la part de dalt:
- És important comprovar que el personatge estigui al centre i per tant centrat. Amb aquest centre indiquem també quin és el centre de rotació del personatge. Si quan es mou un personatge fa “coses rares” és molt possible que no tingui el centre ben indicat. Per fer-ho hem d’utilitzar aquesta opció de comprovar que estigui situat al punt (0,0):
- I també revisar mida i direcció per tal que el personatge estigui a la posició que ens interessa
- Cal que tinguem en compte que, quan creem un nou personatge, s’obre per defecte un entorn de dibuix de mapa de bits, però que podem canviar a mode vectorial. Fixem-nos que les eines que hi ha són diferents:>/li>
- Ara hauríem de fer proves en els dos entorns per veure’n les diferències. El mode de mapa de bits és un entorn de dibuix “a mà alçada”, mentre que el mode vectorial és un entorn de treball per objectes. Remenem!

Al costat del personatge que hem dibuixat en el projecte m1repte41, afegirem el gat de l’Scratch i li farem créixer les orelles i la cua.

 Pista: Primer cal que tinguem clar que això només ho podem fer en el mode vectorial i ho podem fer perquè aquest personatge estava creat en l’entorn vectorial. No ho podríem fer amb un personatge creat en mode mapa de bits.