Title: El joc del Pong: La pilota
Course: Moodle Scratch 1: Comença l'Scratch aventura! > Section: Activitat 1: Comencem el projecte

El Pong és un dels primers videojocs que es va crear. Pot tenir nivells de dificultat, un o dos jugadors, elements que penalitzen o que sumen vides… En aquesta activitat descobrirem les eines bàsiques per construir-ne un.  Començarem amb una versió senzilla i a partir d’aquí l’anirem fent més i més complex. Veiem un exemple de Pong fet amb l’Scratch:

https://scratch.mit.edu/projects/284453383/

 Fem-ho pas a pas

- Entrem al nostre compte de l’Scratch i creem un nou projecte amb el nom m2repte11
- Triem dos personatges nous de la galeria, que seran la pilota i la raqueta, podem triar els personatges “Ball” i “Paddle”
- Si ho preferim podem crear nosaltres els personatges, Tal i com vam veure al moodle 1 a l'activitat 4..
- La pilota s’ha de moure per l’escenari, de manera que si toca qualsevol de les parets ha de rebotar. Això ja vam veure com fer-ho al moodle 1 d'Scratch:
- Hem de posar-li una posició inicial, cosa que hem de fer sempre amb tots els personatges. Si no ho fem el personatge començarà allà on es va quedar el darrer cop
- També hem de dir-li a la pilota amb quina direcció volem que comenci. Si no li diem res només anirà de dreta a esquerra que és la direcció per defecte:

Tal i com tenim la pilota ara sempre fa el mateix recorregut; previsible i avorrit. Fem que el punt inici sigui a l’atzar, però que la “y” estigui sempre per sobre del 100. Fem també que la direcció no sigui fixa sinó que sigui a l’atzar, però començant cap abaix, per exemple entre -60 i 60.

Pista: Recordem l’operador nombre a l’atzar i la “rosa dels vents” de les direccions de l’Scratch que vam veure al moodle 1  d'Scratch a l'activitat 7.